Helpmekaar Kollege wil die matriekgroep van 2018 en hulle ouers hartlik gelukwens met hulle puik uitslae. Die groep van 173 leerders het ‘n 100% slaagsyfer behaal en ‘n ieder en elk van hulle kwalifiseer vir tersiëre studies – 98% vir graadstudies en 2% van die groep vir diplomastudies.
Om verdere perspektief te gee aan die groep se fantasiese prestasie kan genoem word dat:
die leerders gemiddeld meer as 3 onderskeidings per kandidaat verwerf het
die gemiddeld van die groep – as alle vakke van alle leerlinge in ag geneem word – 75% is
die gemiddeld in alle vakke bo die IEB se gemiddeld is.
32% van leerlinge slaag met ‘n A-gemiddeld en ‘n verdere 39% van leerlinge behaal ‘n B-gemiddeld. Dit beteken 71% van die groep se gemiddeld is meer as 70%.
Die naam Helpmekaar het oor die afgelope 97 jaar simoniem geword met uitmuntende akademiese uitslae en 2018 was geen uitsondering nie. Die matriekgroep van 2018 se uitslae het weereens bewys dat die akademise waardes van ‘n goeie werksetiek en deursettingsvermoë, gekombineer met vaadighede om onafhanklik en krities te kan dink, aan kinders ‘n voorsprong gee. Vakdeskundiges wat deurlopende begeleiding en ondersteuning aan kinders verskaf en deurlopende assessering met sinvolle terugvoering, asook die aankweek van ‘n positiewe selfpersepsie is ook bestandele in wen-resep.
Helpmekaar was nie net een van die top-skole in die IEB-stelsel nie (https://www.businessinsider.co.za/cheaper-private-schools-outperformed-south-africas-most-expensive-private-schools-2019-1 Business Insider 3 Januarie 2018), maar as daar statistiese ontledings gedoen word van skole in ander stelsels, presteer ook Helpmekaar ook beter as skole wat hulleself bemark as akademise instellings van formaat. Dit is met dankbare en nederige harte wat ons erkenning gee aan die harde werk van ons matrieks van 2018, hulle ouers en natuurlik die puik span onderwysers wat oor ‘n vyf jaar-tydperk gewerk het om hierdie prestasies te bereik.
Helpies se top-presteerders van 2018 se uitslae lyk soos volg:
Een leerling het nege A-simbole ingepalm:
Dané Odendaal: Afrikaans, English HL, Rekeningkunde, Ekonomie, LO, Wiskunde, Fisiese Wetenskappe, Spaans en Gevorderde Program Wiskunde.
Elf van ons Helpies het agt onderskeidings behaal:
Luan Roos: Afrikaans, English HL, Rekeningkunde, LO, Lewenswetenskappe, Wiskunde, Fisiese Wetenskappe, Spaans.
Clara Pretorius: Afrikaans, English FAL, Geskiedenis, LO, Lewenswetenskappe, Wiskunde, Fisiese Wetenskappe en Gevorderde Program Wiskunde.
Aleida de Bruyn: Afrikaans, English HL, Geografie, LO, Lewenswetenskappe, Wiskunde, Fisiese Wetenskappe en Gevorderde Program Wiskunde.
Gibor van Zyl: Afrikaans, IGO, IT, LO, Wiskunde, Fisiese Wetenskappe, Spaans en Gevorderde Program Wiskunde.
Marco van Staden: Afrikaans, English HL, Rekeningkunde, Frans, LO, Lewenswetenskappe, Wiskunde en Fisiese Wetenskappe.
Christoff Basson: Afrikaans, Englsih FAL, Rekeningkunde, IT, LO, Wiskunde, Fisiese Wetenskappe en Gevorderede Program Wiskunde.
Douw Steyn: Afrikaans, English FAL, Rekeningkunde, IT, LO, Wiskunde, Fisiese Wetenskappe en Gevorderde Program Wiskunde
Keenan Fourie: Afrikaans, English HL, Ekonomie, Rekeningkunde, LO, Wiskunde, Fisiese Wetenskappe en Spaans
Kylie Fleisher: Afrikaans, English HL, Ekonomie, Rekeningkunde, Geografie, LO, Wiskunde en Besigheidstudies
Alisha van der Walt: Afrikaans, English FAL, Rekeningkunde, LO, Wiskunde, Fisiese Wetenskappe, Spaans en Gevorderde Program Afrikaans
Dylan Eksteen: Afrikaans, English FAL, Rekeningkunde, Ekonomie, IGO, LO, Wiskunde en Fisiese Wetenskappe
Tien van ons Helpies kan spog met 7 onderskeidings elk (Heike Edeling, Jana Basson, Helene Jordaan, Nina Mostert, Eduan Beukman, Kara van Zyl, Mianey van der Westhuizen, Liana Maritz, Lee-Ann Minnie en Mia van Heerden)
Vier-en-twintig het elk 6 A’s behaal, nege het 5 onderskeidings elke behaal en dan is daar ‘n hele klomp wat elk 4, 3, 2 en 1 A-simbole behaal het.
Knap gedaan aan elke matrikulant van 2018! Ons wens vir elkeen van julle is dat jy daardie toekoms waarvan jy droom, jou realiteit sal maak!